b'\n_START_ARTICLE_\nJordan EJ14\n_START_PARAGRAPH_\nJordan EJ14 je Jordanov dirkalnik Formule 1 za sezono 2004, s katerim so dirkali Nick Heidfeld, Giorgio Pantano in Timo Glock, ki je Pantana zamenjal na \xc5\xa1tirih dirkah. Najbolj\xc5\xa1o uvrstitev sta dosegla Heidfeld in Glock s sedmima mestoma na dirkah za Veliko nagrado Monaka oziroma Veliko nagrado Kanade, kjer je Heidfeld dosegel \xc5\xa1e tretjo uvrstitev mo\xc5\xa1tva med dobitnike to\xc4\x8dk z osmim mestom. Na ostalih dirkah pa se dirka\xc4\x8dem ni uspelo uvrstiti bolje od enajstega mesta. Skupno je mo\xc5\xa1tvo zasedlo deveto mesto v dirka\xc5\xa1kem prvenstvu s petimi to\xc4\x8dkami.'